Благоева група
Благоевата група или Групата на Благоев е една от първите марксистки организации в Русия, официално наречена „Партия на руските социалдемократи“, създадена през 1883 година от основателя на социалдемокрацията в България Димитър Благоев.

Групата обединява около 15 марксистки кръжока, разполага с нелегална библиотека и печатница. Групата има програма, в която се обявява за разпространение на марксистките идеи сред работническата класа и в бъдеще – създаване на социалдемократическа партия.
Издава в-к „Рабочий“, от който излизат в нелегалност само 2 броя.
През 1885 Благоев е арестуван и върнат в България. Две години по-късно почти всички членове на групата са арестувани, което води до разпадането ѝ.
Дейността на групата на Благоев полага основите за създаване на Руската социалдемократическа работническа партия.

Бележки 

Социалистически партии
Политически партии в Руската империя
Димитър Благоев